text: Архив за месец Февруари 2005
  НОВОТО ВРЕМЕ СТАНА РЕАЛНА ЧАСТ ОТ ПОЛИТИЧЕСКАТА ОТГОВОРНОСТ ЗА УПРАВЛЕНИЕТО
  22 Февруари 2005 г., публикувано в Архив
  избран за министър на енергетиката
  и енергийните ресурси
  39-о НС, 22 февруари 2005 г.
  Благодаря на всички, които гласуваха промените в правителството, с които Новото време става реална част от политическата отговорност на управлението. Осъзнавам риска от краткия период, който ми предстои да бъда министър – три месеца, които в нормални политически обстоятелства са гратисен период, време на обществена и политическа търпимост и толерантност. Осъзнавам този риск, но и имам достатъчно знание, сили и самочувствие да нося отговорността – Новото време да покаже и на ниво изпълнителна власт онези политики, които превръща в законопроекти вече 4 години в това Народно събрание.
  В понеделник свърши голямото и напрегнато чакане на БСП, СДС и Костов. Те чакаха Новото време да се провали, а с него да си отидат и стабилността на парламента и правителството. Днес започва новото предизборно чакане на същия този отбор, който най-после намери общия си враг в лицето на Новото време. Виждам как се подгряват взаимно в опитите си да прогнозират нов провал, който този път ще им донесе изборна победа. Съжалявам, че трябва да ви го съобщя, но тази ваша победа я има само в партийните ви фантазии.
  Мирослав Севлиевски: НОВОТО ВРЕМЕ СЕ ДОГОВАРЯ ЗА ПОЛИТИКА, А НЕ ЗА ПОСТОВЕ
  15 Февруари 2005 г., публикувано в Архив
  Не сме искали нито бройки в правителството, нито места в депутатските листи, казва председателят на нововремци
  Г-н Севлиевски, каква е цената, която "Новото време" плати за подкрепата си към правителството на НДСВ? Как определяте избора си – като печеливша позиция, или като компромис ?
  - Да направиш разумния избор, да подкрепиш стабилността и да ликвидираш кризата – това е политически успех. Новото време подкрепи тази идея – да даде възможност на парламента през оставащите три месеца да приеме промените в конституцията и законите, без които членството на България в ЕС би било невъзможно. Няма компромиси, няма търговия – отговорните политически партии трябва да мислят първо за страната си и после за себе си. Така пише и в конституцията на България – гражданите имат неотменимо право да се сдружават в партии, които да отстояват интересите на обществото.